**ΟΝΟΜΑΤΕΠΩΝΥΜΟ: Πιερής Κατσαρή**

**ΑΕΜ: 0711079**

**ΤΙΤΛΟΣ ΠΡΟΓΡΑΜΜΑΤΟΣ : ΚΡΟΥΣΜΑΤΑ ΒΙΑΣ ΣΤΟ ΣΧΟΛΕΙΟ – Ο ΡΟΛΟΣ ΓΟNEA / ΕΚΠΑΙΔΕΥΤΙΚΟΥ**

**ΣΚΟΠΟΣ ΤΟΥ ΠΡΟΓΡΑΜΜΑΤΟΣ:**

Ο σκοπός μας είναι να ενημερώσουμε αρχικά τους μαθητές και τους γονείς στο τι εστί σχολικός εκφοβισμός και τις συνέπειες του, και ακολούθως να προσπαθήσουμε μέσω του συγκεκριμένου προγράμματος να μειώσουμε και γιατί όχι να ελαχιστοποιήσουμε τα κρούσματα βίας εντός και εκτός του σχολικού χώρου.

Το πρόγραμμα μας θα αφορά μαθητές γυμνασίου.

Οι επιμέρους στόχοι του προγράμματος μας θα είναι :

* Οι μαθητές να γνωρίσουν τους όρους σωματική, ψυχολογική, σεξουαλική βία και να αναφέρουν περιστατικά βίας στο σχολικό περιβάλλον
* Οι μαθητές να αναγνωρίζουν τα χαρακτηριστικά του παιδιού που είναι θύμα κακοποίησης
* Οι γονείς να μπορούν να προστατέψουν το παιδί τους που έχει πέσει θύμα
* Ο εκπαιδευτικός να γνωρίζει τον ρόλο που έχει όταν αντιληφθεί ένα τέτοιο συμβάν
* Να βρούμε τρόπους πρόληψης και αντιμετώπισης της βίας στο σχολείο
* Να μάθουν ποίες είναι οι αρμόδιες υπηρεσίες που πρέπει να απευθυνθούν

**ΤΕΚΜΗΡΙΩΣΗ ΤΟΥ ΠΡΟΓΡΑΜΜΑΤΟΣ**

Αρχικά θα πρέπει να εξηγήσουμε στα παιδία και στους γονείς πως δεν πρέπει να κλείνουν το στόμα και τα μάτια όταν αντιλαμβάνονται ότι κάτι συμβαίνει στον φίλο τους, στον συμμαθητή τους ή στο ίδιο τους το παιδί. Επίσης δεν πρέπει οι καθηγητές να γίνονται θύτες στο σχολικό περιβάλλον. Όλοι είμαστε ίσοι και όλοι διαφορετικοί λέει ένα σλόγκαν. Αυτό πρέπει να το έχουμε σαν ευαγγέλιο για να μπορέσουμε να εφαρμόσουμε το πρόγραμμα μας και να δούμε τα επιθυμητά αποτελέσματα. Δεν παίζει ρόλο αν έχεις άλλο χρώμα, αν έχεις άλλη θρησκεία, άλλη γλώσσα ή αν είσαι κοντός, λεπτός ή εύσωμος. Σημασία έχει να είσαι πνευματικά υγιής , μόνο έτσι θα είσαι κοινωνικά αποδεχτός.

Το καλύτερο μέσο για αντιμετώπιση της βίας είναι το ίδιο το σχολείο. Το σχολείο θα εντοπίσει το πρόβλημα, θα ευαισθητοποιηθεί και θα βρει τις λύσεις. Έτσι και εμείς θα προσπαθήσουμε να βρούμε την ρίζα του κακού, να ανοίξουμε το στόμα σε κάθε παιδί θύμα που δεν μιλούσε και να προτείνουμε λύσεις με τελικό σκοπό την ελαχιστοποίηση του προβλήματος για μια καθαρή κοινωνία. Είναι ντροπή εν έτη 2015 η χώρα μας να καταλαμβάνει την ντροπιαστική 4η θέση σε θέματα βίας στο σχολικό περιβάλλον .

Τέλος ευελπιστούμε ότι μέσα από την υλοποίηση του προγράμματος θα συμβάλουμε στην ευαισθητοποίηση της κοινωνίας μας, την εκπαίδευση της για αλλαγή στάσεων και στερεοτύπων, την ενεργοποίηση των Τοπικών Φορέων και τη συνεργασία τους για θέματα βίας στο σχολικό περιβάλλον. Βασικός μας στόχος λοιπόν μετά από τα 6 μαθήματα που θα ακολουθήσουν είναι ο θύτης να μισήσει την βία, το θύμα να μιλήσει , οι καθηγητές να γίνουν ψυχολόγοι για να βοηθήσουν και τον θύτη και το θύμα και οι γονείς οι καλύτεροι φίλοι των παιδιών τους έτσι ώστε όταν φεύγουν το πρωί από το σπίτι για το σχολείο να ξέρουν ότι έχουν ένα σύμμαχο στην «μάχη» που θα δώσουν.

**ΠΕΡΙΕΧΟΜΕΝΟ ΤΟΥ ΠΡΟΓΡΑΜΜΑΤΟΣ**

**Μάθημα 1:** Ορισμός βίας - Οι μαθητές καλούνται να ορίσουν με λέξεις ή προτάσεις τι είναι η βία για αυτούς. Ακολούθως καλούνται να σκεφτούν τις διάφορες μορφές βίας που υπάρχουν αναφέροντας προσωπικές εμπειρίες ή ενδεικτικά παραδείγματα. Έπειτα παρουσιάζονται στους μαθητές έγκυρα στατιστικά στοιχεία σχετικά με τα περιστατικά βίας στo σχολείο κατά είδος (σωματική, ψυχολογική)

Μέσα και μέθοδοι: Βάση των στατιστικών στοιχείων που έχουμε συλλέξει θα αναλύσουμε το πρόβλημα και επίσης μέσω οπτικού υλικού θα προσπαθήσουμε να δώσουμε στο παιδί, στον γονιό και τους καθηγητές να καταλάβουν τι είναι τελικά η λέξη βία και ποια τα παρακλάδια της.

**Μάθημα 2:** Τα παιδιά παρακολουθούν ταινία στην οποία η ιστορία εκτυλίσσεται με βάση την βία στο σχολικό περιβάλλον είτε από φανταστικά γεγονότα είτε καλύτερα από προσωπική εμπειρία κάποιου παιδιού-θύματος.

Μέσα και μέθοδοι: Ντοκιμαντέρ – ταινία με θέμα την σχολική βία

**Μάθημα 3:** Οι γονείς να ξέρουν τι θα κάνουν στην περίπτωση που αντιληφθούν πως κάτι συμβαίνει με το παιδί τους ή ακόμα να ξέρουν τι βήματα θα ακολουθήσουν αν έρθει το παιδί τους και τους αναφέρει ότι είναι δέκτης σχολικής βίας.

Μέσα και μέθοδοι: Ο καλύτερος τρόπος είναι να είσαι φίλος του παιδιού σου για να μπορεί πάντα να σου ανοίγει την καρδιά του. Επίσης η συχνότερη επικοινωνία με το προσωπικό του σχολείου είναι κάτι βασικό έτσι ώστε να ξέρεις αν όντως συμβαίνει κάτι στο παιδί.

**Μάθημα 4 :** Γονείς και μαθητές να μπορούν μέσω ενός ανοιχτού διαλόγου που θα γίνει να εξηγήσουν τι είναι τελικά βία και να προτείνουν πιθανούς τρόπους επίλυσης του προβλήματος. Παρόν στο συγκεκριμένο διάλογο θα είναι και ένας παιδοψυχολόγος ο οποίος θα απαντά στα ερωτήματα του κοινού.

 Μέσα και μέθοδοι: Διάλογος για επίλυση των προβλημάτων και εύρεση πιθανών λύσεων με την βοήθεια επιστημονικά καταρτισμένου ατόμου στον κλάδο της παιδοψυχολογίας.

**Μάθημα 5:** Θα περάσουν στην αίθουσα 2 παιδιά τα οποία παλαιότερα είχαν υποστεί κάποιας μορφής βίας στο σχολικό περιβάλλον και θα μοιραστούν μαζί με το κοινό την εμπειρία τους. Ακολούθως θα προσπαθήσει το κοινό να βρει τι είδους βία έχει υποστεί το κάθε παιδί.

 Μέσα και μέθοδοι: Φέρνουμε στην αίθουσα ζωντανά παραδείγματα σχολικής βίας και προσπαθούμε μέσω του διαλόγου να βρούμε το είδος της βίας .

**Μάθημα 6 :** Στο τελευταίο και σημαντικότερο μάθημα θα μοιράσουμε στα παιδιά ερωτηματολόγια έτσι ώστε να μοιραστούν μαζί μας τις προσωπικές τους εμπειρίες. Αυτό μπορεί να γίνει και ανώνυμα με την προϋπόθεση όμως ότι όταν πάνε στο σπίτι θα μοιραστούν με τους γονείς τους την εμπειρία τους και δεν θα γίνουν και αυτά μέρος στο 50% που βάση μελέτης ποτέ δεν έχει αναφέρει τίποτα στο οικογενειακό ή φιλικό περιβάλλον για την προσωπική κακή εμπειρία.

Μέσα και μέθοδοι: Συμπλήρωση ερωτηματολογίων με βάση τις προσωπικές εμπειρίες των παιδιών.

**Αναλυτική περιγραφή μαθήματος**

**ΜΑΘΗΜΑ 5:**

1η ιστορία :

Με λένε Φίλιππο, το τελευταίο εξάμηνο δεν περνούσα καλά στο σχολείο αλλά ούτε και στο σπίτι. Δεν είχα φίλους. Βασικά αυτό που με ενοχλούσε πιο πολύ ήταν ότι κάποια παιδιά στο σχολείο, συγκεκριμένα μια παρέα με ενοχλούσε. Το έκανα συχνά τον τελευταίο χρόνο. Οι ώρες στο σχολείο μου φαίνονταν ατέλειωτες. Δεν ήξερα που να το πω και σε ποιόν να μιλήσω. Ντρεπόμουν να το πω στις δασκάλες και σε κάποιο παιδί, και στην οικογένεια μου δεν μπορούσα να το πω γιατί είχα τα δικά τους προβλήματα, κυρίως οικονομικά και δεν ήθελα να τους ενοχλήσω με τα δικά μου.

Πολλές φορές τα παιδιά στο σχολείο έβαζαν ζωγραφιές ανάμεσα στα βιβλία μου με υβριστικό περιεχόμενο, όπως ‘’φλώρος’’. Μου έκαναν διάφορα νοήματα κατά τη διάρκεια του μαθήματος και με έφερναν σε δύσκολη θέση. Όλα τα παιδιά γελούσαν μαζί μου και με έδειχναν . Συγκεκριμένα σε ένα διάλειμμα με περίμεναν έξω από την αίθουσα και μου έριξαν νερό στην μπλούζα . Ακολούθως ο ένας από τους δυο με έσπρωξε φεύγοντας.

Δεν άντεχα άλλο. Αποφάσισα να τηλεφωνήσω στη γραμμή βοήθειας.

2η ιστορία:

Με λένε Έλενα και είμαι από την Βουλγαρία. Είχα δεχτεί σχολικό εκφοβισμό από δυο κοπέλες την Μαρίνα και την Ιόλη. Κάθε μέρα γινόταν και πιο έντονο. Μου έστελναν μηνύματα στο κινητό και με ενοχλούσαν στο διαδίκτυο. Τα υπόλοιπα παιδιά συμμετείχαν σε αυτή τη κατάσταση και δεν είχα κανένα φίλο. Όσο περνούσαν οι μέρες γινόταν και χειρότερο. Δεν μπορούσα να μιλήσω στους γονείς μου γιατί είχαν τα δικά τους προβλήματα, κυρίως οικονομικά και δεν ήθελα να τους ενοχλήσω με τα δικά μου. Επιπλέον στο σχολείο όλοι οι συμμαθητές μου με κορόιδευαν και γελούσαν εις βάρος μου. Κάποια μέρα η Ιόλη κοινοποίησε σε μέσο κοινωνικής δικτύωσης μια φωτογραφία μου με λεζάντα ‘’ ΠΡΟΣΟΧΗ-ΠΡΟΣΟΧΗ, ΜΕΙΝΕΤΕ ΜΑΚΡΥΑ ΤΗΣ’’. Τα παιδιά σχολίαζαν αρνητικά την φωτογραφία υπερασπίζοντας την Ιόλη . Αμέσως μου έστειλε μήνυμα και με απειλούσε πως θα δημοσιεύσει προσωπικές φωτογραφίες με το αγόρι μου. Αμέσως τηλεφώνησα στο αγόρι μου αλλά δεν απαντούσε. Το ίδιο βράδυ αποφάσισα να μιλήσω στη μητέρα μου. Εκείνη μου είπε πως θα με βοηθήσει ώστε να βρούμε την κατάλληλη λύση.

**Ερωτηματολόγιο**

1. Ποιάς μορφής βία έχετε δεχτεί ;
2. Έχετε μιλήσει στους γονείς σας ;
3. Πριν πόσο καιρό έχει συμβεί ;
4. Έγινε αντιληπτό από φίλους σας ;
5. Έγινε αντιληπτό από κάποιο καθηγητή ;
6. Έγινε εντός της αίθουσας ;
7. Πώς αντιδράσατε ;
8. Είχε επαναληφτεί και άλλες φορές απ το ίδιο πρόσωπο ;
9. Ποιοι πιστεύεις πως είναι οι λόγοι που ώθησαν τον θύτη να κάνει την συγκεκριμένη πράξη ;
10. Έχετε μιλήσει σε κάποιον καθηγητή ;
11. Ποια πιστεύεται πως είναι η ρίζα του κακού σε θέματα σχολικής βίας ;
12. Ποια πιστεύεται πως θα ήταν η καλύτερη πράξη για να κάνει η πολιτεία για την πάταξη αυτού του φαινομένου ;
13. Πόσο καιρό κάνατε να ξεπεράσετε το τι έγινε ;
14. Ποιο θα νιώθατε το καταλληλότερο άτομα για να μιλήσετε ;
15. Αξιολογήστε με ένα βαθμό απ το 1 μέχρι το 10 πόσο σας έχουν βοηθήσει τα μαθήματα που έχουμε κάνει
16. Πως θα βοηθούσατε κάποιο φίλο ή συμμαθητή σας που θα μοιραζόταν μαζί σας την εμπειρία του ;
17. Έχετε δεχτεί ποτέ κάποιας μορφής βία από καθηγητή σας ;
18. Αν είστε ο θύτης ποια θα ήταν η αντίδρασή σας μετά από αυτή την πράξη ;
19. Θα το κάνατε και δεύτερη φορά μετά από όσα έχουμε πει ;
20. Από το 1 μέχρι το 10 πόσο έχετε αλλάξει στάση όταν ακούτε την λέξη ΒΙΑ σε σχέση με πριν ;



